open-index/open-wikipedia-markdown huggingface dataset:
Toomas Karu

**Toomas Karu** (sündinud 22. augustil 1935 Tartus) on eesti arstiteadlane ja spordiarst.

Ta lõpetas 1953. aastal Tartu 1. Keskkooli ja 1959. aastal Tartu Riikliku Ülikooli arstiteaduskonna. Aastatel 1961–1964 oli ta Moskva Kehakultuuri Keskinstituudi aspirant; kaitses seal aastal 1967 väitekirja "Приложение корреляционного анализа при изучении воздействия повторных силовых нагрузок на гемодинамику у юных спортсменов" ja sai meditsiinikandidaadi kraadi. Aastal 1975 kaitses ta Tartu Riiklikus Ülikoolis väitekirja "Automatiseeritud arstliku kontrolli süsteem treenitusseisundi komponentaalse struktuuri hindamiseks kõrge kvalifikatsiooniga sportlastel" ja sai meditsiinidoktori kraadi.

Ta oli aastatel 1959–1961 Tartu Arstliku Kehakultuuri Dispanseri spordiarst. Aastatel 1964–1968 oli ta Tartu Riikliku Ülikooli spordimeditsiini kateedri vanemõpetaja, 1964–1973 ja 1975–1979 oli ta sama kateedri dotsent; 1973–1975 oli ta vanemteadur ning 1979–1992 oli ta sama kateedri professor; lisaks oli ta 1971–1990 spordimeditsiini kateedri juhataja. Aastatel 1992–1998 oli ta Tartu Ülikooli spordimeditsiini ja taastusravi erakorraline professor; lisaks oli ta 1989. aastast Kuopio Ülikooli dotsent. 1998. aastast on ta Tartu Ülikooli emeriitprofessor.

Ta on uurinud hemodünaamikat ning automatiseeritud analüüsi abil füsioloogiliste näitajate dünaamikat kehaliste koormuste korral, spordivigastuste ravi ning treenitusseisundi määramist labori- ja treeningutingimustes. Ta on avaldanud uurimusi ka röntgenkardiomeetria alalt ning spordimeditsiini üldküsimuste kohta.

Ta on olnud Eesti Spordimeditsiini Föderatsiooni liige ja aastatel 1970–1996 selle aseesimees. Aastast 1992 on ta Balti Spordimeditsiini Assotsiatsiooni president. Temalt on ilmunud üle 120 teaduspublikatsiooni.

## Tunnustus
* 1998 – Tartu Ülikooli suur medal 
* 2015 – Leedu Olümpiakomitee medal

## Isiklikku
Tema isa oli psühhiaatriaprofessor Elmar Karu, tema vend oli arstiteadlane ja poliitik Laur Karu (1942–1996), teine vend on majandusteadlane Jaak Karu ning õde oli suusataja ja taastusraviarst Ann Tamm.

## Viited

## Välislingid
*Biograafia ESBL-is
Töölipp

**Töölipp** oli eesti ajaleht, mis ilmus Kilingi-Nõmmes 19. aprillist 1951 kuni 25. detsembrini 1953; Kilingi-Nõmme Masina-Traktorijaama poliitosakonna häälekandja.

Ajaleht ilmus kaks korda nädalas.
Koppelmaa mõis

**Koppelmaa mõis** (saksa keeles *Koppelmann*) oli kuni 1864. aastanirüütlimõis, seejärel poolmõis Keila kihelkonnas Harju kreisis, Keila jõe vasakul kaldal. 

Nüüdisajal jääb kunagine mõis Koppelmaa küla lähedale Saue valda Harju maakonnas.

## Ajalugu
Esimesed teated mõisast on 1566. aastast, sellel ajal kuulus valdus Bengt Johanssonile. 17. sajandil kuulus mõis järgemööda Flemingite, Beckhusenite ja von Knorringute omandusse. 18. sajandil kuulus mõis von Stackelbergidele, von Uexküll-Güldenbandidele, von Wrangellidele, von Kotzebuedele ja von Straelbornidele. 19. sajandil kuulus mõis von Frey, von Oettingenide, von Pistohlkorside, von Rosenthalide aadliperekondadele. 

## Mõisaansambel
Koppelmaa mõisa kahekorruseline kivist peahoone on ehitatud arvatavasti 18.-19. sajandi vahetuse ajal.

## Vaata ka
*Eesti mõisate loend
## Viited

## Välislingid
*
*Koppelmaa mõisast, Eesti Mõisaportaalis
*Koppelmaa mõis. Inventariseerimine, Muinsuskaitseameti digiteeritud arhivaalid
*Koppelmaa mõisast, Eesti Ajalooarhiivi Kinnistute register
*Fotosid Koppelmaa mõisast http://www.osta.ee/koppelmaa-mois-1407578.html, http://www.varafoto.com/thumbnails.php?album=36&page=11,
Afrotyphlops

***Afrotyphlops*** on pimemadulaste sugukonna maoperekond.

## Klassifikatsioon

Perekonda *Afrotyphlops* klassifitseeritakse roomajate andmebaasis järgmised maoliigid:
* *[[Afrotyphlops angeli]]* (GUIBÉ, 1952) (varasem *Typhlops angeli* GUIBÉ 1952)
* *[[Afrotyphlops angolensis]]* (Bocage, 1866)
* *[[Afrotyphlops anomalus]]* (Bocage, 1873)
* *[[Afrotyphlops bibronii]]* (Smith, 1846)
* *[[Afrotyphlops blanfordii]]* (Boulenger, 1889)
* *[[Afrotyphlops brevis]]* (Scortecci, 1929)
* *Afrotyphlops calabresii*   *[[Madatyphlops calabresii]]* (Gans & Laurent, 1965)
* *Afrotyphlops comorensis*  *[[Madatyphlops comorensis]]* (Boulenger, 1889)
* *[[Afrotyphlops congestus]]* (Duméril & Bibron, 1844)
* *Afrotyphlops cuneirostris*  *[[Madatyphlops cuneirostris]]* (Peters, 1879)
* *[[Afrotyphlops decorosa]]* (Buchholz & Peters, 1875)
* *[[Afrotyphlops elegans]]* (Peters, 1868)
* *[[Afrotyphlops fornasinii]]* (Bianconi, 1847)
* *[[Afrotyphlops gierrai]]* (Mocquard, 1897)
* *Afrotyphlops jubanus* (Broadley & Wallach, 2007)  *[[Letheobia jubana]]*
* *[[Afrotyphlops kaimosae]]* (Loveridge, 1935)
* *[[Afrotyphlops liberiensis]]* (Hallowell, 1848)
* *[[Afrotyphlops lineolatus]]* (Jan, 1864)
* *[[Afrotyphlops manni]]* (Loveridge, 1941) (varasem *Letheobia manni*)
* *[[Afrotyphlops mucruso]]* (Peters, 1854)
* *[[Afrotyphlops nanus]]* Broadley & Wallach, 2009
* *[[Afrotyphlops nigrocandidus]]* (Broadley & Wallach, 2000)
* *[[Afrotyphlops obtusus]]* (Peters, 1865)
* *[[Afrotyphlops platyrhynchus]]* (Sternfeld, 1910)
* *[[Afrotyphlops punctatus]]* (Leach, 1819)
* *[[Afrotyphlops rondoensis]]* (Loveridge, 1942)
* *[[Afrotyphlops schlegelii]]* (Bianconi, 1847)
* *[[Afrotyphlops schmidti]]* (Laurent, 1956)
* *[[Afrotyphlops steinhausi]]* (Werner, 1909)
* *[[Afrotyphlops tanganicanus]]* (Laurent, 1964)
* *[[Afrotyphlops usambaricus]]* (Laurent, 1964).

## Levila

Need maod elavad Sahara-taguses Aafrikas.

## Sünonüüm

*[[Megatyphlops]]* on *Afrotyphlops*i sünonüüm Hedges, Marion, Lipp, Marin & Vidal, 2014.

## Viited

## Välislingid
*Sissekanne CoL-is
*Sissekanne IUCN-is
*Sissekanne NCBI Taxonomy database'is
*Sissekanne roomajate andmebaasis
*Sissekanne saidil Wikispecies
*S. Blair Hedges, Angela B. Marion, , Kelly M. Lipp, Julie Marin, ja Nicolas Vidal, A taxonomic framework for typhlopid snakes from the Caribbean and other regions (Reptilia, Squamata), toimetanud Robert W. Henderson, 17. jaanuar 2014, Caribbean Herpetology 49:1–61, veebiversioon (vaadatud 10.06.2014) (*inglise keeles*)

*Selles artiklis on kasutatud prantsuskeelset artiklit [[:fr:Afrotyphlops]] seisuga 20.06.2014.*
Letheobia

***Letheobia*** on pimemadulaste sugukonna maoperekond.

## Klassifikatsioon

Perekonda *Letheobia* klassifitseeritakse roomajate andmebaasis järgmised maoliigid:
* *[[Letheobia acutirostrata]]* (Andersson, 1916)
* *[[Letheobia caeca]]* (Duméril, 1856)
* *[[Letheobia crossii]]* (Boulenger, 1893)
* *[[Letheobia debilis]]* (Joger, 1990)
* *[[Letheobia episcopus]]* (Franzen & Wallach, 2002)
* *[[Letheobia erythraea]]* (Scortecci, 1928)
* *[[Letheobia feae]]* (Boulenger, 1906)
* *[[Letheobia gracilis]]* (Sternfeld, 1910)
* *[[Letheobia graueri]]* (Sternfeld, 1912)
* *[[Letheobia jubana]]* Broadley & Wallach, 2007
* *[[Letheobia kibarae]]* (De Witte, 1953)
* *[[Letheobia largeni]]* Broadley & Wallach, 2007
* *[[Letheobia leucosticta]]* (Boulenger, 1898)
* *[[Letheobia lumbriciformis]]* (Peters, 1874)
* *Letheobia manni* (Loveridge, 1941)  *[[Afrotyphlops manni]]* 
* *[[Letheobia mbeerensis]]* Malonza, Bauer & Ngwava, 2016
* *[[Letheobia newtoni]]* (Bocage, 1890)
* *[[Letheobia pallida]]* Cope, 1868
* *[[Letheobia pauwelsi]]* Wallach, 2005
* *[[Letheobia pembana]]* Broadley & Wallach, 2007
* *[[Letheobia praeocularis]]* (Stejneger, 1894)
* *[[Letheobia rufescens]]* (Chabanaud, 1916)
* *[[Letheobia simonii]]* (Boettger, 1879)
* *[[Letheobia somalica]]* (Boulenger, 1895)
* *[[Letheobia stejnegeri]]* (Loveridge, 1931)
* *[[Letheobia sudanensis]]* (Schmidt, 1923)
* *[[Letheobia swahilica]]* Broadley & Wallach, 2007
* *[[Letheobia toritensis]]* Broadley & Wallach, 2007
* *[[Letheobia uluguruensis]]* (Barbour & Loveridge, 1928)
* *[[Letheobia wittei]]* (Roux-Estève, 1974)
* *Letheobia zenkeri* (Sternfeld, 1908) *[[Typhlops zenkeri]]*.

## Levila

Need maod elavad Aafrikas.

## Viited

## Välislingid
*Sissekanne ADW-s
*Sissekanne IUCN-is
*Sissekanne NCBI Taxonomy database-s
*Sissekanne roomajate andmebaasis
*S. Blair Hedges, Angela B. Marion, , Kelly M. Lipp, Julie Marin, ja Nicolas Vidal, A taxonomic framework for typhlopid snakes from the Caribbean and other regions (Reptilia, Squamata), toimetanud Robert W. Henderson, 17. jaanuar 2014, Caribbean Herpetology 49:1–61, veebiversioon (vaadatud 10.06.2014) (*inglise keeles*)

*Selles artiklis on kasutatud prantsuskeelset artiklit [[:fr:Letheobia]] seisuga 20.06.2014.*
Niitvälja mõis

**Niitvälja mõis** (saksa keeles *Eschenrode*) oli poolmõis Keila kihelkonnas Harju kreisis, tänapäeva Niitvälja küla lähedal Lääne-Harju vallas Harju maakonnas.

## Ajalugu
Mõisa alad eraldati Lehola mõisast 1867. aastal. Mõis kuulus Johann Julius von Gernetile. 

## Tänapäev
Mõisa lauda- ja tallikompleksis tegutseb Niitvälja Ratsaspordibaas.

## Vaata ka
*Niitvälja

## Viited

## Välislingid
*
*Niitvälja mõis (Keila khk), Kinnistute register Eesti Rahvusarhiivis
*
*Niitvälja mõis, Muinsuskaitseameti digiteeritud arhivaalid
Ettevaatust, auto!

**"Ettevaatust, auto!"** on 1966. aastal valminud Nõukogude Liidu mängufilm.

## Süžee
Kindlustusagent Detotškin elab kaksikelu. Ta varastab ebaausalt rikastunud inimestelt autosid, müüb need maha ja saadab raha lastekodudele. Juhuslikult saab Detotškiniga samas harrastusteatris mängiv uurija Podberjozovikov tema tegevuse jälile. Nüüd on uurija raske valiku ees. Ta tunneb küll Detotškinile kaasa, kuid ametikohustused ei lase tal käituda nii, nagu tahaks ...

## Osatäitjad
*Innokenti Smoktunovski – Juri Detotškin, kindlustusagent
*Oleg Jefremov – Maksim Podberjozovikov, uurija
*Andrei Mironov – Dima Semitsvetov
*Ljubov Dobržanskaja – Detotškini ema
*Olga Arosseva – Detotškini pruut
*Ljubov Dobržanskaja – Detotškini ema
*Tatjana Gavrilova – Dima Semitsvetovi naine
*Anatoli Papanov – Dima Semitsvetovi äi
*Georgi Žžonov – autoinspektor
*Jevgeni Jevstignejev – harrastusteatri lavastaja
*Viktoria Radunskaja – Tanja, kriminalist
*Gotlib Roninson – Detotškini ülemus
*Boriss Runge – inimene kohvritega
*Jakov Lents – tubakakioski müüja
*Galina Voltšek – magnetofoni ostja
Aino Huimerind

**Aino Huimerind** (aastani 1949 **Aino Parker**; 22. november 1928 Tallinn – 20. juuni 2014 Tallinn) oli eesti võrkpallur ja võrkpallitreener.

Ta lõpetas aastal 1947 Tallinna 10. Keskkooli ja aastal 1951 Tartu Riikliku Ülikooli kehakultuuriteaduskonna.

## Isiklikku
Tema abikaasa oli aastast 1949 võrkpallitreener Hugo Huimerind, nende poeg on arhitekt Jaak Huimerind.

## Välislingid
*Biograafia ESBL-is
Kommunismi Koit

**Kommunismi Koit** oli mitme ajalehe nimi.
* **[[Kommunismi Koit (Krüüdneri)|Kommunismi Koit]]**, Krüüdneris ilmunud ajaleht
* **[[Kommunismi Koit (Lihula)|Kommunismi Koit]]**, Lihulas ilmunud ajaleht
* **[[Kommunismi Koit (Väike-Maarja)|Kommunismi Koit]]**, Väike-Maarjas ilmunud ajaleht
Andrej Kiska

**Andrej Kiska** (sündinud 2. veebruaril 1963 Popradis) on Slovakkia ettevõtja ja poliitik, alates 15. juunist 2014 kuni 15. juunini 2019 Slovakkia president 

Andrej Kiska lõpetas 1986. aastal Slovaki Tehnikaülikooli elektrotehnika erialal.

Ta kandideeris sõltumatuna märtsis 2014 peetud presidendivalimistel ja sai teises voorus ligi 60 protsenti häältest.

## Tunnustus
* 2015 Maarjamaa Risti ketiklassi teenetemärk

## Viited
Cabdiweli Shiikh Axmed

**Cabdiweli Shiikh Axmed** (sündinud 1959) on Somaalia majandusteadlane, riigiametnik ja poliitik, kes oli 21. detsembrist 2013 kuni 24. detsembrini 2014 Somaalia peaminister.

Cabdiweli Shiikh Axmed on töötanud mitmes riigiametis ja paljudes rahvusvahelistes organisatsioonides. Peaministri amet on tema esimene poliitiline ametikoht.

Tal on lisaks Somaalia kodakondsusele ka Kanada kodakondsus.

Pärast teda sai uueks peaministriks Cumar Cabdirashiid Cali Sharmaarke.
Edmund Bruggmann

**Edmund Bruggmann** (15. aprill 1943 Flums – 9. juuni 2014 Walenstadt) oli Šveitsi mäesuusataja. Tema parim saavutus oli hõbemedal suurslaalomis Sapporo olümpiamängudel.

## Maailma karika etapivõidud
Allikas: FIS

## Viited

## Välislingid
* Tulemused FISi andmebaasis
Zaritšne (Donetski oblast)

**Zaritšne** on alev Ukrainas Donetski oblasti Kramatorski rajoonis, mis asub mõne kilomeetri kaugusel Lõmanist kirdes ja umbes kümne kilomeetri kaugusel Jampilist põhjaloodes. 

## Ajalugu
Donbassi sõja ajal, 2014. aasta suvel vallutasid valitsusväed valitsusvastaste relvajõudude üksuste kätte langenud asula lõpus tagasi.

Kuni 4. veebruarini 2016 kandis nime Kirovsk.

## Viited
Blerim Džemaili

**Blerim Džemaili** (albaania keeles Blerim Xhemajli; sündinud 12. aprillil 1986 Tetovos, Põhja-Makedoonias) on Šveitsi jalgpallur, kes mängib poolkaitsjana Šveitsi kõrgliiga klubis FC Zürich.

## Koondisekarjäär
Debüüdi Šveitsi rahvuskoondises tegi Džemaili 1. märtsil 2006 sõprusmängus Šotimaa vastu.

Tema esimeseks suurturniiriks oli 2006. aasta maailmameistrivõistlused, kuid üheski mängus ta seal platsile ei pääsenud.

Esimese värava lõi ta rahvuskoondises 6. septembril 2013 MM-i valikmängus penaltist Islandi vastu.

2014. aasta maailmameistrivõistluste teises alagrupimängus lõi ta värava Prantsusmaa vastu.

2016. aasta Euroopa meistrivõistlustel kuulus ta algkoosseisu kõigis kolmes alagrupimängus ja kaheksandikfinaalis.

2018. aasta maailmameistrivõistluste viimases alagrupimängus lõi ta värava Costa Rica vastu.

## Saavutused
;Zürich
*Super League: 2005–06, 2006–07
*Šveitsi karikas: 2004–05

;Napoli
*Coppa Italia: 2011–12, 2013–14

;Galatasaray
*Süper Lig: 2014–15
*Türgi karikas: 2014–15

## Viited

## Välislingid
Olivier Giroud

**Olivier Jonathan Giroud** (sündinud 30. septembril 1986 Chambéry's) on Prantsusmaa jalgpallur, kes mängib ründajana Itaalia kõrgliiga klubis AC Milan.

Giroud alustas klubikarjääri Prantsusmaal. Aastatel 2010–2012 mängis ta Prantsusmaa kõrgliiga klubis Montpellier. Hooajal 2011–2012 oli ta 21 väravaga Brasiilia mängija Nenê kõrval Prantsusmaa kõrgliiga suurim väravakütt. Samal hooajal valiti ta Prantsusmaa kõrgliiga hooaja sümboolsesse koosseisu.

Aastatel 2012–2018 mängis ta Inglismaa kõrgliigas Arsenali ja 2018–2021 Chelsea ridades. 2017. aastal lõi ta Inglismaa kõrgliigas Crystal Palace'i vastu värava, mis pälvis FIFA Puskási auhinna.

2021. aasta juulis siirdus ta Milani, kellega sõlmis kaheaastase lepingu.

## Koondisekarjäär
Debüüdi Prantsusmaa rahvuskoondises tegi Giroud 11. novembril 2011 sõprusmängus USA vastu.

Esimese värava lõi ta rahvuskoondises 29. veebruaril 2012 sõprusmängus Saksamaa vastu.

2014. aasta jalgpalli maailmameistrivõistluste teisese alagrupimängus 20. juunil lõi Giroud Šveitsi vastu värava.

2016. aasta Euroopa meistrivõistlustel lõi ta esimeses mängus 10. juunil Rumeenia vastu turniiri esimese värava. Veerandfinaalis 3. juuli lõi ta kaks väravat Islandile.

2018. aastal tuli ta Prantsusmaa koondisega maailmameistriks.

## Saavutused
;Montpellier
*Ligue 1: 2011–12
;Arsenal
*FA Cup: 2013–14, 2014–15, 2016–17
*FA Community Shield: 2014, 2015, 2017
;Chelsea
*FA Cup: 2017–18
*UEFA Euroopa Liiga: 2018–19

## Välislingid

* Ametlik koduleht
* Profiil Arsenal FC kodulehel
Vaheneuron

**Vaheneuron** ehk **interneuron** (ladina *neuron internuntiale*) on enamiku loomade närvisüsteemis kahe teise närviraku vahel paiknev juhtetee närvirakk. 

Vaheneuronite termin pole päris lõpuni vaieldud. 

Kõik kesknärvisüsteemi, sealhulgas peaaju neuronid on vaheneuronid, nii näiteks on rohutirtsudel hinnanguliselt 800 000 vaheneuronit.

Vaheneuroniteks võidakse nimetada ka üksnes teatud tüüpi väikseid närvirakke, mis paiknevad näiteks roomajatel seljaajus. 

## Vaata ka
*neuron

## Viited

## Välislingid
*Mary Agnes Burniston Brazier, The Interneuron, University of California Press, 1969, Google'i raamatu veebiversioon (vaadatud 21.06.2014) (*inglise keeles*)
*Sissekanne Terminologia Histologica-s TH H2.00.06.1.00058: Neuron internuntiale. Vaheneuron, lk 33	
*Piret Pappel, Miks aju harmooniat naudib?, 20.09.2011, veebiversioon (vaadatud 21.06.2014)
Siverski lennuväebaas

**Siverski lennuväebaas** on sõjaväelennuväli  Venemaal Leningradi oblastis Gattšina rajoonis, Siverski valla territooriumil, 2 kilomeetri kaugusel Siverskist loodes, 65 kilomeetri kaugusel Peterburist kõunas, umbes 100 kilomeetri kaugusel Narvast idas.

Lennuväljal asub 67. pommituslennukite polgu baas, lennukitena on kasutusel ründelennukid Suhhoi Su-24. Loodusvarade kaitse nõukogu kinnitusel on lennuväli toiminud tuumapommitajate baasina.

## Viited

## Välislingid
*Michael Holm, 67th Bomber Aviation Regiment, vaadatud 2014-06-21
Blaise Matuidi

**Blaise Matuidi** (sündinud 9. aprillil 1987 Toulouse'is) on Prantsusmaa endine jalgpallur, kes mängis poolkaitsjana mitmes suurklubis ja Prantsusmaa jalgpallikoondises.

## Klubikarjäär
Matuidi alustas karjääri Prantsusmaa klubis Troyes, kus mängis aastatel 2004–2007. Seejärel mängis ta 2011. aastani AS Saint-Étienne'is.

2011. aastal liitus ta Prantsusmaa kõrgliiga klubiga Paris Saint-Germain.

Hooaegadel 2012–2013 ja 2015–2016 oli Matuidi valitud Prantsusmaa kõrgliiga hooaja sümboolsesse koosseisu.

2015. aastal valiti ta Prantsusmaa aasta jalgpalluriks.

2017. aasta suvel liitus Matuidi 20 miljoni euro eest Itaalia kõrgliiga klubiga Torino Juventus. Ta mängis Juventuses kolm hooaega ja tuli klubiga kõigil hooaegadel Itaalia meistriks.

2020. aasta augustis siirdus ta Miami Interisse. Aastal 2022 teatas ta mängijakarjääri lõpetamisest.

## Koondisekarjäär
Debüüdi Prantsusmaa rahvuskoondises tegi Matuidi 7. septembril 2010 EM-i valikturniirimängus Bosnia ja Hertsegoviina vastu.

Esimese värava lõi ta rahvuskoondises 5. märtsil 2014 sõprusmängus Hollandi vastu.

2014. aasta maailmameistrivõistluste teises alagrupimängus 20. juunil lõi Matuidi Šveitsi vastu värava.

2018. aastal tuli ta Prantsusmaa koondisega maailmameistriks.

Ta on kuulunud Prantsusmaa koondisse veel ka 2012. ja 2016. aasta Euroopa meistrivõistlustel.

## Saavutused
;Paris Saint-Germain
*Ligue 1: 2012–13, 2013–14, 2014–15, 2015–16
*Coupe de France: 2014–15, 2015–16, 2016–17
*Coupe de la Ligue: 2013–14, 2014–15, 2015–16, 2016–17
*Trophée des champions: 2013, 2014, 2015, 2016
;Juventus
*Serie A: 2017–18, 2018–19, 2019–20
*Coppa Italia: 2017–18
*Supercoppa Italiana: 2018
;Prantsusmaa
*Maailmameistrivõistlused: 2018
;Isiklikud
*Ligue 1 hooaja sümboolne koosseis: 2012–13, 2015–16
*Prantsusmaa aasta jalgpallur: 2015
*Globe Soccer Awardsi mängijakarjääri auhind: 2018
;Muu
*Auleegioni orden: 2018

## Viited

## Välislingid

* Koduleht
Liia Einasto

**Liia Einasto** (aastani 1951 **Liia Tiit**; 26. august 1929 Tartu – 1. mai 2003 Elva) oli eesti matemaatik ja programmeerija.

Ta lõpetas aastal 1946 Tartu 2. Keskkooli ja aastal 1951 Tartu Riikliku Ülikooli matemaatikuna.

Ta töötas aastatel 1951–1962 Tartu Riiklikus Ülikoolis vanemlaborandi ja vanemõpetajana. Aastatel 1962–1973 töötas ta Füüsika ja Astronoomia Instituudis ning aastatel 1973–1989 Astrofüüsika ja Atmosfäärifüüsika Instituudis inseneri ja programmeerijana.

Ta on koostanud Galaktika ja kaksiktähtede matemaatiliste mudelite programme. Ta on 13 teadusraamatu kaasautor.

## Isiklikku
Ta abiellus 10. märtsil 1951 astrofüüsik Jaan Einastoga, neil sündis kolm last: tütred Maret ja Riina ning poeg Indrek.  Maret Einasto on astrofüüsik, Riina Einasto on kirjanik.

## Viited

## Kirjandus
*Eesti teaduse biograafiline leksikon. 1. köide
Puškini lennujaam

**Puškini lennujaam** on sõjaväelennuväli  Venemaal Peterburi haldusalas, Puškini linna serval, 28 km kaugusel Peterburi keskusest lõunas.

1914. aasta 5. juulil maandus sel ajal Tsarskoje Selo nime kandvale lennuväljale “Ilja Muromets”, mille üheks piloodiks oli lennuki konstruktor Igor Sikorski. Ligi kuus ja pool tundi kestnud lend, mille jooksul läbiti 650 versta (ligi 700 km), oli sel ajal maailmarekord.

## Viited

## Välislingid
Stanisław Wojciechowski

**Stanisław Wojciechowski** (15. märts 1869 Kalisz – 9. aprill 1953 Varssavi) oli poola poliitik ja teadlane, Poola president detsembrist 1922 kuni maini 1926.

Stanisław Wojciechowski pärines aadliperekonnast. Aastatel 1888–1891 õppis ta Varssavi ülikoolis matemaatikat ja füüsikat. Poola iseseisvust pooldavas sotsialistlikus liikumises osalemise eest vahistati ta 1891. aastal. Varsti ta vabastati ning 1892. aastal asus ta elama Pariisi. Ka välismaal võttis ta osa Poola poliitilisest tegevusest, ta kuulus Poola Sotsialistliku Partei asutajate hulka. 1899. aastal oli ta sunnitud Prantsusmaalt lahkuma ning kolis Londonisse, kus õppis kooperatsiooniliikumist ja tegutses publitsistina.

1905. aastal lahkus Wojciechowski erimeelsuste tõttu Poola Sotsialistlikust Parteist ning pöördus 1906. aastal Varssavisse tagasi. Poolas osales ta kooperatsiooniliikumises, tema poliitilised vaated muutusid vasakpoolsetest tsentristlikumaks. Aastatel 1919–1920 oli ta Poola siseminister, samuti osales ta Poola põhiseaduse väljatöötamisel. 

1922. aastal valiti ta Poola Rahvapartei Piast nimekirjas seimi. President Gabriel Narutowiczi mõrvamise järel valis rahvuskogu ta 20. detsembril 1922 Poola presidendiks. Wojciechowski ametiaega iseloomustasid majanduslikud raskused ja sisepoliitiline ebastabiilsus. Wojciechowski jäi aga parlamentaarse demokraatia veendunud pooldajaks.

12.–14. mail 1926 pani Józef Piłsudski toime võimupöörde. 15. mail 1926 astus Stanisław Wojciechowski presidendiametist tagasi. Seejärel töötas Wojciechowski Varssavis kõrgkooliõppejõuna.

## Viited
Hilja Kangro

**Hilja Kangro** (neiuna **Hilja Puskar**; 16. august 1922 Tartu – 28. november 2001) oli eesti tuberkuloosiarst.

Ta õppis aastatel 1933–1936 Tartu Linna 10. Algkoolis, 1936–1938 Rannu Algkoolis ja 1939–1944 Tartu Õhtukoolis. Õhtukooli kõrvalt õppis ta aastatel 1942–1945 Tartu Õdedekoolis. 1945. aastal astus ta Tartu Riikliku Ülikooli arstiteaduskonda, ülikooli lõpetas 1951. aastal; õpingute kõrvalt töötas meditsiiniõena Tartu Tuberkuloositõrje Dispanseris.

Pärast ülikooli lõpetamist töötas ta aastatel 1951–1992 Tartu Tuberkuloositõrje Dispanseris ftisiaatrina.

## Isiklikku
Ta abiellus 1951. aastal matemaatikaprofessor Gunnar Kangroga. Neil sündis kaks tütart: Külliki on kardioloog, Anu on neuroloog.

## Kirjandus
* Helbe Merila-Lattik. Eesti arstid 1940–1960, lk. 686
Tormide planeet

**"Tormide planeet"** on 1961. aastal valminud Nõukogude Liidu mängufilm.

## Süžee
Veenusele suundub kolmest kosmoselaevast koosnev Nõukogude Liidu – USA ühisekspeditsioon. Üks kosmoselaevadest hukkub kokkupõrkes meteooriga. Kahe ülejäänud kosmoselaeva meeskonnad maanduvad Veenusele, üks kosmoselaev jääb naiskosmonaudiga orbiidile, et pidada sidet Maaga. Veenuse pinnal jagunevad kosmonaudid kahte rühma ja asuvad planeeti uurima. Nad näevad fantastilisi loomi, kes sarnanevad saurustega. Lisaks sellele jälgivad nad vulkaanipurset ja sukelduvad ookeani põhja. Lõpuks pöörduvad nad edukalt Maale tagasi.

## Osatäitjad
*Vladimir Jemeljanov – Ilja Veršinin, kosmoselaeva Siirius komandör
*Georgi Žžonov – Roman Bobrov, insener, kosmoselaeva Siirius ekipaaži liige
*Gennadi Vernov – Aljoša, radist, kosmoselaeva Siirius ekipaaži liige
*Juri Sarantsev – Ivan Štšerba, geoloog, kosmoselaeva Veega komandör
*Kjunna Ignatova – Maša Ivanova, kosmoselaeva Veega ekipaaži liige
*Georgi Teihh – ameeriklane Allan Kern, kosmoselaeva Veega ekipaaži liige
*B. Prudkovski – robot John
Intensionaalne kontekst

**Intensionaalne kontekst** ehk **intensionaalne lause** on lause, milles mingi väljendi asendamine samaosutusliku väljendiga võib lause tõeväärtust võib muuta. 

Näiteks kui tõeses lauses "On paratamatu, et 8 on 8", asendada esimene "8" samaosutusliku väljendiga "Päikesesüsteemi planeetide arv", saame väära lause "On paratamatu, et Päikesesüsteemi planeetide arv on 8". 

## Vaata ka
*Intensionaalne eksitus
Ostrovi merelennuväebaas

**Ostrovi merelennuväebaas**, tuntud ka kui **Gorohhovka lennuväli** ja **Veretje lennuväli**, on sõjaväelennuväli Venemaal Pihkva oblastis, 7 km kaugusel Ostrovist kagus ja 57 km kaugusel Pihkvast lõunas. Ostrovi merelennuväebaas on olnud tuumarelvi kandvate pommitajate baas.

Aastal 1953 saabus lennuväljale 12. raskepommitajate polk Tartust. Lennuvälja on kasutanud eri tüüpi õhusõidukid.

## Viited

## Kirjandus
*
*
Intentsionaalne objekt

**Intentsionaalne objekt** on see, mille kohta mingi intentsionaalne entiteet käib.

Intentsionaalseteks objektideks peetakse nii  partikulaare (näiteks füüsilisi esemeid) kui ka asjade seise. Näiteks nii Teine maailmasõda kui see, et Teine maailmasõda lõppes 1945. aastal, on ühe minu uskumuse (kui  intentsionaalse vaimuseisundi) intentsionaalsed objektid.

Franz Brentano postuleeris psüühilise nähtuse ja selle intentsionaalse objekti vahel, mille kohta ta käib, intentsionaalse suhte, kuid möönis, et intentsionaalset objekti ei pruugi olemas olla. Seetõttu on hakatud asetama  intensionaalset entiteeti suhtesse representatsioonilise sisuga. 

## Viited
Luuletaja-konkretist

**Luuletaja-konkretist** ehk **poeet-konkretist** on kujutavas kunstis ja kirjanduses konkreetse luule viljeleja.
Levašovo lennuväebaas

**Levašovo lennuväebaas** on sõjaväelennuväli Venemaal Peterburi haldusalas Viiburi linnarajooni põhjaserval Levašovo alevis.

## Viited

## Välislingid
Ann Tamm

**Ann Tamm** (aastani 1978 **Ann Karu**; 20. mail 1950 Tartu – 27. mai 2021) oli eesti taastusraviarst ja suusataja.

Ta lõpetas aastal 1968 Tartu 1. Keskkooli ja aastal 1975 Tartu Riikliku Ülikooli arstiteaduskonna.

Ülikooli lõpetamise järel asus ta tööle Maarjamõisa Haigla kardioloogia osakonda arstina. Seal töötades tekkis tal huvi sügavuti uurida kardioloogiliste patsientide taastusravi ning aastast 1978 hakkas ta tegelema teadustööga, mis käsitles aortokoronaarsete patsientide taastusravi; selle tulemusena kaitses ta aastal 1987 Moskvas Arstide Kesktäiendusinstituudis väitekirja "Füüsilise rehabilitatsiooni süsteem südame isheemiatõbe põdevatel haigetel statsionaarses etapis peale aortokoronaarset šunteerimist"; ta sai meditsiinikandidaadi kraadi. 

Pärast väitekirja kaitsmist asus ta tööle spordimeditsiini ja ravikehakultuuri kateedrisse, 
kus ta töötas surmani. Viimasel ajal tegeles ta naiste põlveliigese osteoartriidi varaste staadiumite uurimisega erilise tähelepanuga pikaajalise liikumisravi mõju hindamisele selles valdkonnas.

## Tunnustus

* 2018 Tartu Ülikooli medal

## Isiklikku
Ta oli abielus ja nelja lapse ema. Tema isa Elmar Karu oli psühhiaatriaprofessor. Tema vanem vend Toomas Karu on arstiteadlane ja spordiarst ning Tartu Ülikooli emeriitprofessor, keskmine vend Laur Karu (1942–1996) oli arstiteadlane, teadusorganisaator ja poliitik, noorem vend Jaak Karu on majandusteadlane.

## Viited


## Välislingid
* Biograafia ESBL-is
* Ann Tamm 60
Veenipõimik

**Veenipõimik** (ladina ains *plexus venosus*) on paljudel suletud kardiovaskulaarsüsteemiga loomadel veenide hargnemisest ja põimumisest moodustuv võrgutaoline vaskulaarne struktuur. 

Veenipõimikute areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. 

## Veenipõimikud (osaline)
*eesnäärme-veenipõimik *plexus venosus prostaticus*
*emakaveenipõhimik	*plexus venosus uterinus*
*keeleaulusenärvi-kanali veenipõimik *plexus venosus canalis hypoglossi*
*lülisambakanali seesmised-eesmised veenipõimikud *plexii venosi vertebrales interni anteriores*
*lülisambakanali seesmis-tagumised veenipõimikud *plexii venosi vertebrales interni posteriores*
*neelu-veenipõimik	*plexus pharyngeus*
*nibuvälja-veenipõimik *plexus venosus areolaris*
*ovaalmulgu-veenipõimik	*plexus venosus foraminis ovalis*
*paaritu kilpnäärme-veenipõimik	*plexus venosus thyroideus impar*
*pärasoole-veenipõimik	*plexus venosus rectalis*
*põieveenipõimik	*plexus venosus vesicalis*
*ristluu-veenipõimik	*plexus venosus sacralis*
*sisemise unearteri veenipõimik	*plexus venosus caroticus internus*
*tiibjätke-veenipõimik	*plexus venosus pterygoideus*
*tupe-veenipõimik	*plexus venosus vaginalis*
*väänelpõimik	*plexus pampniformis*
*välimis-eesmised lülisamba-veenipõhimikud	*plexii venosi vertebrales externi anteriores*
*välimis-tagumised lülisamba-veenipõhimikud	*plexii venosi vertebrales externi posteriores*.

## Viited

## Kirjandus
*Sissekanne Terminologia Anatomicas A12.0.00.011: Plexus venosus. Veenipõimik
Jaavalased

**Jaavalased** on austroneesia rahvas, Indoneesia suurim rahvas. Kõnelevad jaava keelt ja indoneesia keelt. Jaavalaste üldarv on ligikaudu 100 miljonit. 2010. aasta rahvaloenduse andmetel elas Indoneesias 94 843 000 jaavalast (40,06% kogu elanikkonnast) Lisaks Jaava saarele elab jaavalasi ka mitmel pool mujal Indoneesias. Väljaspool Indoneesiat elab jaavalasi kõige rohkem Malaisias ja Hollandis.

Enamus jaavalasi on islami usku, kuid nende kultuur on minevikus olnud väga suurel määral mõjutatud hinduismist ja budismist.

## Viited
Zsigmond Móricz

**Zsigmond Móricz** (hääldus: [ˈʒiɡmond ˈmoːrits]; 29. juuni 1879 Tiszacsécse – 5. september 1942 Budapest) oli 20. sajandi tuntuim ungari kriitilise realismi kirjanik, ajakirjanik, toimetaja, rahvaluule koguja.

Ta sündis 1879. aastal Tiszacsécses talupoja perekonnas. Ema oli Erzsébet Pallagi, isa Bálint Móricz. Tal oli üheksa õde-venda, kellest kaks varakult surid. Noor Zsigmond käis koolis Istvándis, Prügyis, Debrecenis, Sárospatakis ja Kisújszállásis. 1900. aastal kolis ta Budapesti, kus õppis õigusteadust ja filosoofiat. Seal tutvus ta teiste tuntud kirjanikega nagu Mihály Babits, Dezső Kosztolányi, Gyula Juhász, Árpád Tóth, László Bánóczy, Gábor Oláh ja Marcell Benedek. Ülikooliõpinguid ta ei lõpetanud.

Móricz töötas provintsis ajakirjanikuna ja Budapestis ametnikuna. Kogus rahvaluulet, millest sai inspiratsiooni oma teoste jaoks, mis räägivad põhiliselt vaesema rahva elust ja nende huvide vastuoludest valitsevate klasside huvidega.

1905. aastal abiellus ta kooliõpetaja Eugénia Holicsi ehk Jankaga. Nende kolm tütart (Virág, Gyöngyi, Lili) said täiskasvanuks, kaks poega surid lapsena.

1908. aastal ilmus tema novell „Seitse kreutserit”, mis oli menukas. Umbes sel ajal sõbrunes Móricz ka Endre Adyga.
1924. aastal tutvus ta näitleja Mária Simonyiga, aasta hiljem sooritas Janka enesetapu. 1926 abiellus Móricz Máriaga. 1937 lahutasid nad abielu ning Móricz tõmbus lõplikult tagasi Leányfalusse, kuhu oli ehitanud maja, mida siiani kasutas suvilana.

Zsigmond Móricz suri Budapestis Józsefvárosis 5. septembril 1942.

## Looming
Móricz on üks viljakamaid ungari kirjanikke. Ungari marksistlik kirjandusteadlane József Révai on jaotanud Móriczi loomingu kolmeks olulisemaks perioodiks. Teise perioodi jäävad kriitilise realismi vaimus kirjutatud teosed, sealhulgas üks tema olulisemaid romaane „Sugulased” (Rokonok).

### Tuntumad teosed
*1908 "Hét krajcár" – "Seitse kroitserit" (ka eesti keeles ilmunud)
*1911 "Sárarany" – "Mudakuld" (ka eesti keeles ilmunud)
*1911 "Az Isten háta mögött" – "Jumala selja taga"
*1917 "A fáklya" – "Tõrvik"
*1920 "Légy jó mindhalálig" – "Ole alati tubli" (ole surmani hea) – "Jutt vagurast poisist" (ka eesti keeles ilmunud)
*1924 "Pillangó" – "Liblikas"
*1928 "Úri muri" – "Härras-mürgel" (ka eesti keeles ilmunud)
*1932 "Rokonok" – "Sugulased" (ka eesti keeles ilmunud)
*1935 "A boldog ember" – "Õnnelik inimene"
*1935 "Erdély-trilógia" – "Transilvaania-triloogia"
*1939 "Életem regénye" – "Minu elu romaan"
*1941 "Árvácsk"a – "Kannike" (*árva* – 'orb', *árvácska* – 'orvukene')

### Eesti keeles
* Zsigmond Móricz. Mudakuld. (Tõlkinud Ants Murakin.) (Looduse kroonine romaan.) Tartu: Loodus, 1929.
* Zsigmond Móricz. Jutt vagurast poisist. (Tõlkinud Ants Murakin.) (Looduse kuldraamat.) Tartu: Loodus, 1934.
* Zsigmond Móricz. Seitse kreutserit : [novellid]. (Tõlkinud Paula Palmeos.) Tallinn: Ajalehtede-Ajakirjade Kirjastus, 1958.
* Zsigmond Móricz. Sugulased. (Tõlkinud Edvin Hiedel.) (Suuri sõnameistreid.) Tallinn: Eesti Riiklik Kirjastus, 1961.

## Viited
Josef Terboven

**Josef Antonius Heinrich Terboven** (23. mai 1898 Essen – 8. mai 1945 Skaugum) oli saksa riigitegelane.

Terboven oli pärit jõukast katoliiklikust maaomaniku perekonnast. 1915. aastal astus ta vabatahtlikuna sõjaväkke ja võttis osa Esimesest maailmasõjast. Teda autasustati esimese ja teise klassi Raudristiga. Sõja järel õppis ta aastatel 1919–1922 Münchenis ja Freiburgis riigiteadusi, kuid õpingud jäid lõpetamata.

Aastatel 1923–1925 töötas ta pangaametnikuna. 1923. aastal astus Terboven Natsionaalsotsialistlikkusse Saksa Töölisparteisse ning võttis osa Õllekeldriputšist. 1925. aastal sai ta Esseni SA algorganisatsiooni juhiks. Alates 1928. aastast oli Terboven Esseni gauleiter.

1930. aasta septembris valiti ta Riigipäeva liikmeks. Natsinaalsotsialistide võimuhaaramise järel sai Terboven lisaks sellele ka Preisimaa riiginõunikuks. 5. veebruaril 1935 nimetati ta Reinimaa ülempresidendiks. 1936. aastal anti talle SA obergruppenführeri auaste.

Saksamaa sissetungi järel Norrasse nimetati Terboven 24. aprillil 1940 Norra riigikomissariks. Terboven ei juhtinud Norrat otseselt, vaid talle allus Norra tsiviilvalitsus. Saksamaa kapituleerumise järel lõpetas Terboven elu enesetapuga, lastes oma punkri lõhkeainega õhku.

## Viited
Petroskoi lennujaam

**Petroskoi lennujaam**, tuntud ka kui **Petrozavodski lennujaam** ja **Bessovetsi lennujaam** (**Pesoutsa lennujaam**), on lennujaam Venemaal Karjalas, 12 km kaugusel Petroskoist loodes.

## Viited

## Välislingid
Moussa Sissoko

**Moussa Sissoko** (sündinud 16. augustil 1989 Le Blanc-Mesnilis) on Prantsusmaa jalgpallur, poolkaitsja. Ta mängib Inglismaa esiliigaklubis Watford.

Ta alustas klubikarjääri Prantsusmaa klubis Toulouse, debüteerides Prantsusmaa kõrgliigas hooajal 2007–08.

Aastatel 2013–2016 mängis ta Inglismaa kõrgliigas Newcastle Unitedi ja 2016–2021 Tottenham Hotspuri ridades. 2021. aasta augustis sõlmis ta kaheaastase lepingu Watfordiga.

Debüüdi Prantsusmaa rahvuskoondises tegi Sissoko 10. oktoobril 2009 2010. aasta jalgpalli maailmameistrivõistluste valikmängus Fääri saarte vastu.

Esimesevärava rahvuskoondises lõi ta 2014. aasta jalgpalli maailmameistrivõistluste teises alagrupimängus 20. juunil Šveitsi vastu.

## Välislingid

* Profiil Tottenham Hotspur FC kodulehel
Cerebrospinal Venous System

***Cerebrospinal Venous System*** (lühend **CSVS**) on Tobinicki ja Vega pakutud termin, millega kirjeldatakse selgroogsetel loomadel veenisüsteemi seda osa, mis koosneb omavahel ühenduses olevast venoosurgete ja veenipõimikutega, kuid veeniklappideta peaaju veenisüsteemist (inglise keeles *cerebral venous system*) ja seljaaju veenisüsteemist (*vertebral venous system*, *VVP*).

CSVS-i anatoomia ja ainulaadne loomus on kinnitust leidnud mitmete tänapäevaste süstetehnikate, röntgen- ja magnetresonantstomograafia piltidega.

W. F. Herlihy (1947) meelest läheb CSVS-i tunnistamine vastuollu William Harvey tsirkulatsioonikontseptsiooniga.
 
## Süsteemi osad (osaline)
### Peaaju veenisüsteem
See süsteem koosneb koljusisestest veenidest, kõvakestaurgetest (*sinus durae matris*) (nt korgasurgetest *sinus cavernosus*) ja silmaveenidest.

### Seljaaju veenisüsteem
Süsteem koosneb lülisamba veenidest ja põimikutest.

## Ajaloolist
1543. näitas Andreas Vesalius, et veenid väljuvad seljaajust. See leidis kinnitust hiljem 1555 ka Sylviuse poolt.

Pea- ja seljaaju veenisüsteemide anatoomiliste ühenduste esmakirjeldajaks peetakse Prantsuse arsti Gilbert Breschet'd, kes kirjeldas neid 1819. aastal. Ta olevat seljaaju veenisüsteemist kuulnud oma õpetajate Chaussier' ja Dupuytreni käest.

Selle veenikompleksi füsioloogilise tähtsuse ja osaluse metastaaside levikus (eesnäärmevähi metastaseerumine seljaajju) kirjeldajaks 1940. aastal peetakse anatoomiaprofessorit Oscar V. Batsonit.

## Viited

## Kirjandus
*Zippel KC, Lillywhite HB, Mladinich CR., New vascular system in reptiles: anatomy and postural hemodynamics of the vertebral venous plexus in snakes. Lühikokkuvõte, J Morphol. 2001 Nov;250(2):173-84., veebiversioon (vaadatud 22.06.2014) (inglise keeles)  
*Narendra Nathoo, Elizabeth C. Caris, Judith A. Wiener, Ehud Mendel, History of the Vertebral Venous Plexus and the Significant Contributions of Breschet and Batson, 7. juuni 2011, Congress of Neurological Surgeons, veebiversioon (vaadatud 22.06.2014) (inglise keeles)

*Selles artiklis on kasutatud ingliskeelset artiklit [[:en:Cerebrospinal Venous System]] seisuga 22.06.2014.*
Surnuaiapüha

**Surnuaiapüha** (ka **kabelipüha** või **kalmistupüha**) on tähtpäev, mil surnuaial mälestatakse surnuid. Sel puhul koristatakse sugulaste haudu, kiriklikel surnuaiapühadel peetakse kalmistul või lähedases kirikus jumalateenistus. Tava surnuaial süüa ja juua on pigem lõunaeestilik, ehkki surnutele toitu ohverdada on kombeks paljudes kultuurides.

Teoloogiaprofessor Toomas Pauli teatel sai surnuaiapühade tähistamise komme alguse 19. sajandil Liivimaa luteri kogudustes, Kambjas olla peetud kalmistupüha juba 1830. aastal. Kui tava levis, võtsid selle üle ka teised usulahud (nt õigeusk).

Kuna Nõukogude ideoloogias oli tähtsal kohal võitlus religiooniga ja ateismi levitamine, loodi kiriklike kalmistupühade kõrvale konkureeriv üritus. 1958. aastal hakati Eestis tähistama ilmalikke kalmistupühi nii eesti kui ka vene keeles, neid kuulutati ka ajalehes. Kiriklik kalmistupüha pidi Nõukogude ajal toimuma alles pärast ilmalikku ning seda avalikult ei reklaamitud. Ilmalike kalmistupühade populariseerimiseks oli mõnel pool kohal ka kauplusauto, kust müüdi alkohoolseid jooke ja defitsiitseid kaupu.

Surnuaiapühi tähistavad mõnel pool ka väliseestlased.

Teistelgi soome-ugri rahvastel on kombeks käia esivanemate matmispaikades paar korda aastas omakseid rituaalse mälestussööminguga austamas, ehkki kalmude korrashoid ei ole varem üldjuhul tavaks olnud.

## Vaata ka

* paasapäev

## Viited

## Välislingid
* Marju Kõivupuu. Surnuaiapüha Kirik & Teoloogia, 15. juuni 2012
Peter Odemwingie

**Peter Osaze Odemwingie** (sündinud 15. juulil 1981 Taškendis Usbekistanis) on endine Nigeeria jalgpallur, ründaja.

Debüüdi Nigeeria rahvuskoondises tegi Odemwingie 4. mail 2002 mängus Keenia vastu, minnes mängu vahetusest.

2008. aasta suveolümpiamängudel võitis ta Nigeeria meeskonnaga hõbemedali, kaotades finaalis Argentinale 1:0.

2014. aasta jalgpalli maailmameistrivõistluste teises alagrupimängus 21. juunil lõi Odemwingie Bosnia ja Hertsegoviina vastu värava.

## Välislingid
Kangelase peegel

**"Kangelase peegel"** on 1987. aastal valminud Nõukogude Liidu mängufilm.

## Süžee
Kaks juhuslikku tuttavat, Sergei Pšenitšnõi ja Andrei Nemtšinov, sattuvad saladuslikel asjaoludel peaaegu 40 aasta tagusesse minevikku. See päev, 8. mai 1949, hakkab nende jaoks pidevalt korduma. Kummalegi peategelasele annab saatus oma šansi: Andrei saab ära hoida kaevandusõnnetuse, Sergei saab võimaluse uutmoodi vaadata oma vanemate elule ja mõista neid.

## Osatäitjad
*Sergei Kotlakov – Sergei Pšenitšnõi
*Ivan Bortnik – Andrei Nemtšinov
*Boriss Galkin – Sergei isa Kirill Pšenitšnõi noorena
*Feliks Stepun – Sergei isa Kirill Pšenitšnõi vanana
*Natalja Akimova – Sergei ema Lida noorena
*Jelena Goljanova – Roza
*Jakov Stepanov – Jaška-tankist
*Viktor Smirnov – šahti direktor Tjukin
*Nikolai Stotski – Fjodor Petrenko, noor kaevur
*Sergei Paršin – kaevur-stahhaanovlane Puhharev
*Aleksandr Peskov – militsionäär Rjabenko
Taylor Davis

**Taylor Davis** (sündinud 20. märtsil 1987 Western Springsis, Illinois' osariigis USAs) on Ameerika Ühendriikide viiuldaja, arranžeerija ja helilooja, keda tuntakse eelkõige arvutimängude taustamuusika esituste järgi tema YouTube'i lehel ViolinTay. Ta on esitanud ka enda seadeid filmimuusikast ja muusikalidest ning omaloomingut.

2012. aastal avaldas Davis kaks plaati ja terve rea singleid. Tema esimene plaat "Gaming Fantasy" koosneb arvutimängude muusikast, mille Davis on seadnud viiulile. Kuus kuud hiljem ilmus ta teine plaat "Enchanted Christmas" ja 2013. aasta jaanuaris "Game On: 2 Player mode" koostöös pianist Lara de Witiga (lara6683 YouTube'is). Nende plaatide orkestritaustad lõi Davis ise MIDI-klaveri ja arvutitarkvara abiga. 2013. aasta juulis ilmus "Legendary Movie Music" ja novembris "Melodies of Hyrule". Nende plaatide seaded ja orkestreeringud valmisid koostöös helilooja Adam Gubmaniga.

## Elulugu
Taylor Davis hakkas viiulimängu õppima algkooliealiselt, kui nägi kooli kogunemisel noort tüdrukut esitamas "Püha ööd". Keskkoolis hakkas ta esitama arvutimängude taustamuusikat, õpetades keskkooli ja kolledži kvartetile muusikat mängusarjast "Final Fantasy". Ansambel esitas seda pulmades jms.

Pärast kolledžit, kus Davis õppis põhierialana suhtekorraldust ja kõrvalerialana viiulit, tahtis ta hakata tegema taustamuusikat filmidele ja mängudele. Algul see ei õnnestunud, nii et ta jätkas viiuldajana, kasutades enda muusika levitamiseks peamiselt YouTube'i.

Davis tegi YouTube'i omaenda kanali pseudonüümi all ViolinTay 29. aprillil 2010. 2014. aasta veebruari alguseks oli ta avaldanud 99 videot, mida oli vaadatud üle 41 miljoni korra, tema kanalil oli 339 000 jälgijat. Suurima vaatamiste arvuga (4,9 miljonit) oli "Morrowind/Skyrim Theme Piano Violin Medley" (arvutimängusarja "Elder Scrolls" taustamuusika popurrii), mis valmis koostöös pianist Lara de Witiga. Enda sõnul armastab Davis privaatsust, nii et on kummaline tunne olla YouTube'is.

YouTube'is saavutatud populaarsus on andnud Davisele teisi võimalusi oma annet näidata. 2012. aasta algul kutsuti ta koos YouTube'i muusikute Lara de Witi ja Kyle Landryga esinema E3 Expol. 2012. aasta septembris esines Davis koos kolledži College of the Holy Cross orkestriga Goodtime Marching Band. Ta esitas pala "Theme for Rohan" ("Rohani teema") arvutimängu "Lord of the Rings" võrguversiooni ametlikus promovideos. 2013. aasta veebruari lõpul mängis ta koos Glenn Shorrocki, austraalia-iiri ansambli McGuinness & Co ja kitarrist Sungha Jungiga kavandatava Titanic II projekti ülemaailmsel avamisüritusel. 2013. aastal töötas Davis koos arranžeerija Adam Gubmaniga. 2013. aasta juulis ilmus temalt filmimuusikaplaat ning aasta lõpuks oodati plaati Davise algupäranditega.

Davise esimene kontserditurnee USAs algas 2014. aasta aprillis, hõlmates nii San Franciscot kui ka New Yorki.

## Viited

## Välislingid
* Taylor Davise ametlik veebileht
Kolmas planeet

**"Kolmas planeet"** on 1991. aastal valminud Nõukogude Liidu mängufilm.

## Sisu
Anton on meeleheitel. Tema viieteistaastane tütar Aljona on parandamatult haige. Ka ravi välismaises kliinikus ei aidanud. Viimase võimalusena otsustab Anton minna koos Aljonaga saladuslikku tsooni, kus on aastaid tagasi aset leidnud tuumakatastroof. Nüüd elavat seal  mutantinimesed, kellel on üleloomulikud tervendajavõimed. Anton ja Aljona jõuavadki mõistatuslikku tsooni, kus inimesed elavad oma väärtuste järgi.

## Osatäitjad
*Anna Matjuhhina – Aljona
*Boriss Sokolov – Anton, Aljona isa
*Svetlana Mihhaltšenko – naine radiatsioonitsoonist
*Konstantin Poljanski – episoodiline roll
*Goša Pankratov – poiss radiatsioonitsoonist
*Aleksei Polujan – informaator
*Viktor Bõtškov – mees ristiga
*Mihhail Kiriljuk – onu Miša
Aju kõvakest

**Aju kõvakest** ehk **peaaju kõvakest** ehk **peaaju-kõvakest** (*dura mater encephali*) on paljude kesknärvisüsteemiga selgroogsete peaaju ümbritsev ajukest, mis liibub vastu ajukolju sisepinda.

Kõvakesta areng, anatoomia, füsioloogia, morfoloogia, histoloogia ja patoloogia võivad erineda nii liigiti kui ka indiviiditi.

Kõvakest moodustab suuraju poolkerade (suurajusirp) ja väikeaju poolkerade (väikeajusirp) ning suuraju ja väikeaju (väikeajutelk) vahele toestavad vaheseinad. Koduloomadel eraldab peaaju-kõvakest osaliselt ajuripatsit peaajust.

Kõvakestas paiknevad ajuveenid.

Kõvakest on paiguti kahelestmeline, lestmete vahel kulgevad omavahel ühendatud kõvakestaurked. Peaaju kõvakesta ja ämblikuvõrkkesta vahel paikneb subduraalruum. Ämblikuvõrkkestast väljuvad peaaju kõvakesta kurrud – ämblikuvõrkkesta sõmervohandid (*granulationes arachnoideae*).

Aju kõvakesta piiritlus pole seni selge. Laiemas tähenduses võidakse terminit vahel kasutada ka peaaju ja seljaajukõvakesta koondnimetusena. Sel juhul ümbritseb aju kõvakest nii peaaju kui ka seljaaju ja kõvakesta ülesandeks on tserebrospinaalvedeliku depoona toimimine ja ämblikuvõrkkesta katmine.

Seljaaju kõvakest ei liibu lülisambakanali seinte pinnale, nende vahel paikneb epiduraalruum, milles on rasvkude ja veenipõimikud.

## Imetajatel
### Inimestel
Inimestel toimub aju kõvakesta verega varustamine mitmete piirkonnas paiknevate arterite kaudu.

#### Venoosne vereringe (osaline)
Peaajus ringlev venoosne veri voolab ajuveenide kaudu kõvakestaurgetesse ja edasi pea ning kaela veenidesse.

## Patoloogia
Luu ja kõvakesta vahelist verevalumit nimetatakse verejooksuks epiduraalruumi.

Ajukelmepõletik on meningiit, mida võivad tekitada viirused (sh HI-viirus, mumpsiviirus, tsütomegaloviirus, puukentsefaliit), bakterid (nt meningokokk, *haemofilus influenzae*), seened ja algloomad.
 
## Viited

## Välislingid
*Sissekanne Terminologia Anatomicas A14.1.01.102: Dura mater cranialis. Peaaju-kõvakest
Koška Javr

**Koška Javri lennuväebaas** on sõjaväelennuväli Venemaal Murmanski oblastis, 25 km kaugusel Zapoljarnõist kagus, 83 kilomeetri kaugusel Murmanskist läänes. Arvatavasti ehitati lennuväli algselt nõukogude ründelennukite baasina võimaliku sõjalise tegevuse puhuks Koola poolsaarel.
Väike Vera

**"Väike Vera"** on 1988. aastal valminud Nõukogude Liidu mängufilm.

## Süžee
Filmi tegevus toimub mereäärses tööstuslinnas, kus elu on provintslik ja küllalt masendav. Töölisperekonnast pärit Vera Marinina on lõpetanud keskkooli ja kavatseb edasi õppida tehnikumis. Tema ema ja isa on huvitatud ainult argielust ja olmest. Vera veedab aega diskodel, veinipudeli taga ja sõbrannadega lobisedes. Vera jaoks kujuneb oluliseks sündmuseks tutvumine üliõpilase Sergeiga. Sergei on pärit teistsugusest keskkonnast, ta mõtleb iseseisvalt, tal on teistsugused väärtushinnangud. Noortel on raske teineteist mõista ning Sergeil tekivad konfliktid Vera vanematega.

## Osatäitjad
*Natalja Negoda – Vera Marinina
*Andrei Sokolov – Sergei Sokolov
*Juri Nazarov – Nikolai Marinin, Vera isa
*Ljudmila Zaitseva – Margarita Marinina, Vera ema
*Aleksandr Negreba – Viktor Marinin, Vera vanem vend
*Aleksandra Tabakova – Lenka Tšistjakova, Vera sõbranna
*Andrei Fomin – Andrei, merekooli kursant
*Aleksandr Mironov – Tolik, Vera sõber
*Aleksandr Lenkov – Mihhail Petrovitš, Lenka Tšistjakova kavaler
*Vadim Zahhartšenko – patsient haiglas
*Gennadi Gorjatšov – Viktor Marinini sõber
*Tatjana Mitrušina – Sergei Sokolovi ema
*Maria Hmeik – Viktori sõbranna

## Varia
Nõukogude Liidu kinodes kogus film 56 miljonit vaatajat.

## Viited
Afrikanda lennuväebaas

**Afrikanda lennuväebaas** on sõjaväelennuväli Venemaal Murmanski oblastis Afrikanda küla põhjaserval.

1978. aastal osales lennuväljalt startinud Suhhoi Su-15 Korea reisilennuki Boeing 707 sunniviisilisel maandamisel Korpijärvi jääle.

Võimalik, et Afrikanda lennuväebaas on alates umbes aastast 2001 eelarvekärbete tõttu suletud.
Mathieu Valbuena

**Mathieu Valbuena** (sündinud 28. septembril 1984 Bruges'is) on Prantsusmaa jalgpallur, kes mängib poolkaitsjana Kreeka kõrgliiga klubis Olympiakós.

Klubikarjääri jooksul on ta mänginud muuhulgas veel Prantsusmaa kõrgliiga klubides Marseille ja Lyon, Venemaa kõrgliiga klubis Moskva Dinamo ning Türgi kõrgliiga klubis Fenerbahçe.

Debüüdi Prantsusmaa rahvuskoondises tegi Valbuena 26. mail 2010 sõprusmängus Costa Rica vastu, tulles vahetusest sisse teisel poolajal.

Mängus Costa Rica vastu lõi ta ka rahvuskoondises esimese värava. 2014. aasta jalgpalli maailmameistrivõistluste teises alagrupimängus 20. juunil lõi Valbuena Šveitsi vastu värava.

## Saavutused
;Marseille
*Ligue 1: 2009–10
*Coupe de la Ligue: 2009–10, 2010–11, 2011–12
*Trophée des Champions: 2010, 2011
;Olympiakós
*Super League: 2019–20

## Välislingid